ଟ୍ରେଟିନଏନ  (ଇଂରାଜୀ ଭାଷାରେ , ଅନ୍ୟ ନାମ ଅଲ-ଟ୍ରାନ୍ସ ରେଟିନଇକ ଏସିଡ ବା ),ଏକ ଔଷଧ ଯାହା ବ୍ରଣ   ଓ ଆକ୍ୟୁଟ ପ୍ରୋମାୟେଲୋସାଇଟିକ ଲିଉକେମିଆ   ରୋଗମାନଙ୍କ ଚିକିତ୍ସାରେ ବ୍ୟବ‌ହାର କରାଯାଏ  । ବ୍ରଣ ନିମନ୍ତେ ଏହା କ୍ରିମ ବା ମଲମ ଆକାରରେ ଚମରେ ଲଗାଯାଏ । ଲିଉକେମିଆ ରୋଗରେ ୩ ମାସ ପର୍ଯ୍ୟନ୍ତ ପାଟିରେ ଦିଆଯାଏ । ଟ୍ରେଟିନଏନର ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଅଣନିଶ୍ୱାସୀ  , ମୁଣ୍ଡବଥା, କାଲୁଆ ଅନୁଭବ, ଅବସାଦ, ଶୁଷ୍କ ଚର୍ମ, ଗଲୁ, କେଶହାନୀ, ବାନ୍ତି, ପେଶୀ ଯନ୍ତ୍ରଣା ଓ ଦୃଷ୍ଟି ପରିବର୍ତ୍ତନ । ପ୍ରତିକ୍ରିୟା ସାଂଘାତିକ ହେଲେ ଅଧିକ ଶ୍ୱେତ ରକ୍ତ କଣିକା   ଓ ରକ୍ତ ଜମାଟ   ହୋଇପାରେ । କ୍ରିମ ଆକାରରେ ବ୍ୟବ‌ହାର କଲେ ଚମ ଲାଲ ହୋଇପାରେ, ଚମରୁ ଚୋପା ଛାଡ଼ିବା ଓ ସୂର୍ଯ୍ୟକିରଣ ସମ୍ବେଦନଶୀଳତା ଆଦି ଦେଖାଯାଏ । ଗର୍ଭାବସ୍ଥାରେ ଶିଶୁର ହାନୀ ହେବା ଜଣାଯାଏ । ଏହ ରେଟିନଏଡ   ଶ୍ରେଣୀର ଏକ ଔଷଧ । ସନ ୧୯୫୭ରେ ଟ୍ରେଟିନଏନ ପେଟେଣ୍ଟ ହେବା ପରେ ସନ ୧୯୬୨ରେ ଡାକ୍ତରୀ ବ୍ୟବ‌ହାର ନିମନ୍ତେ ସ୍ୱୀକୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଟ୍ରେଟିନଏନ ଜେନେରିକ ନାମରେ   ବିକ୍ରୟ ହୁଏ । ଇଂଲଣ୍ଡରେ ଟ୍ରେଟିନଏନ ଓ ଏରିଥ୍ରୋମାଇସିନ ମିଶ୍ରଣ ୨୫ ମିଲିର ମୂଲ୍ୟ ପ୍ରାୟ ୭.୦୫ ପାଉଣ୍ଡ ଓ ୧୦ମି:ଗ୍ରା: ବଟିକାର ମୂଲ୍ୟ ୧.୬୧ ପାଉଣ୍ଡ ।